કચ્છી રાજગોર બ્રાહ્મણ યોગેશ જોષીના પરિવારની માહિતી આપતાં સામાજિક કાર્યકરે કહ્યું હતું કે ‘યોગેશનાં મમ્મી-પપ્પા અને ભાઈઓ ઘાટકોપર (વેસ્ટ)ના જગડુશાનગરમાં ભાડાના ફ્લૅટમાં રહે છે. પહેલાં પ્રિન્સા અને યોગેશનો પરિવાર સાથે રહેતો હતો, પરંતુ થોડા સમય પહેલાં યોગેશનાં ભાઈઓનાં લગ્ન થવાથી યોગેશ અને પ્રિન્સા સંઘાણી એસ્ટેટમાં નાની રૂમમાં ભાડે રહેવા આવ્યાં હતાં. એવા સમયે પ્રિન્સાની આત્મહત્યાની ઘટના બનતાં જોષીપરિવારમાં ખળભળાટ મચી ગયો છે. પ્રિન્સાનાં મમ્મી-પપ્પા સાધારણ છે અને જોગેશ્વરીમાં રહે છે.’